Bretagne/Korpus-divyezhek-brezhoneg-galleg huggingface dataset:
Dès le XVIIIe siècle, des artistes japonais parcoururent leur pays, dessinant sur nature des « paysages réels » (shinkei-zu) qui étaient ensuite reproduits en gravure sur bois et diffusés dans des « albums de sites célèbres » (meisho zue) : vues de la capitale impériale Kyôto, étapes des grandes routes de pèlerinage et de commerce, etc. 
Kerkent hag an XVIIIvet kantved e voe arzourien japanat o redek dre o bro ha tresañ a raent « gweledvaoù gwirion » (shinkei-zu) hag a veze gwelet ganto. Koadengravet ha skignet e veze ar gweledvaoù-se goude en « albomoù lec’hiennoù brudet » (meisho zue) : gwelioù eus kêr-benn an impalaeriezh Kyoto, ehanoù war an hentoù pirc’hirinded ha kenwerzh bras, ha kement zo.
Au début du siècle suivant, Hokusai et Hiroshige s’inscrivirent dans cette tradition, avec notamment les Trente-six vues du mont Fuji, du premier (vers 1831) et les Cinquante-trois relais de la route du Tôkaidô, du second (vers 1833). 
E deroù ar c’hantved war-lerc’h en em roas Hokusai hag Hiroshige d’an hengoun-se, gant « C’hwec’h gwel ha tregont eus ar Menez Fuji », gant an hini kentañ (war-dro 1831) ha « Tri ehan ha hanter-kant war hent Tokaido », gant an eil (war-dro 1833) dreist-holl.
Cette production éditoriale fut stimulée par le développement des voyages et d’une forme de « tourisme » intérieur. 
Kaset e voe an embann stampoù-se war-raok gant beajoù hag un doare « touristerezh » diabarzh.
Ces albums peuvent être comparés à ceux qui furent imprimés dans notre pays à partir des années 1830, afin de faire découvrir aux Français les beautés et le patrimoine des régions.
Keñveriañ a c’haller an albomoù-se gant ar re a voe moullet en hor bro adalek ar bloavezhioù 1830, evit lakaat ar Frañsizien d’ober anaoudegezh gant kaerderioù ha glad ar rannvroioù.
Les estampes japonaises (ukiyo-e) furent diffusées en France et en Europe à partir du milieu du XIXe siècle, lorsque le Japon s’ouvrit à l’Occident. 
Skignet e voe ar stampoù japanat (ukiyo-e) e Frañs hag en Europa adalek kreiz an XIXvet kantved, p’en em zigoras Japan da Gornôgiz.
Elles séduisirent les artistes et certains en formèrent des collections. 
Hoalet e voe an arzourien ganto ha lod anezho a savas dastumadoù anezho.
Ce fut le cas d’Henri Rivière, amoureux de la Bretagne – qu’il fréquenta assidûment – et du Japon, qu’il ne connut qu’à travers les estampes.
Evel-se e voe kont gant Henri Rivière, a gare Breizh – a veze darempredet ingal gantañ – ha Japan, na anavezas nemet dre ar stampoù.
Elles influencèrent profondément sa vision de la Nature et son art de paysagiste : comme ses modèles japonais, il conçut ses estampes en séries thématiques, équivalent des « albums de paysages réels » : Les Paysages bretons, La mer, études de vagues, Le beau pays de Bretagne, Aspects de la Nature, etc. 
Ganto e voe levezonet don e zoare da welet an Natur hag arz ar gweledvaour a oa anezhañ : evel e  batromoù japanat ez ijinas e stampoù dre heuliadoù tematek par d’an « albomoù gweledvaoù gwirion » : Gweledvaoù eus Breizh, Ar mor, Studiadennoù gwagennoù, Ar vro gaer a Vreizh, Neuzioù an Natur, ha kement zo.
Plus profondément, les maîtres japonais que Rivière admirait stimulèrent son attention pour les éléments qui composent notre environnement : la terre, les arbres, l’eau de la mer, des rivières et de la pluie, le vent, la clarté du soleil et les ombres de la nuit. 
En un doare donoc’h, ar vistri japanat a vame outo a vroudas Rivière da deurel evezh ouzh an elfennoù a zo en hon endro : an douar, ar gwez, an dour-mor, dour ar sterioù hag ar glav, an avel, sklêrijenn an heol ha teñvalded an noz.
Ses estampes, comme celles des Japonais, célèbrent un monde dans lequel l’homme est lui-même un élément de la Nature, qu’il respecte et dont il admire l’équilibre et la beauté.
E stampoù evel re Japaniz, a veul ur bed ma’z eo Mab-den, e-unan, un elfenn eus an Natur, a zouj anezhi hag a estlamm dirak he c’hempouez hag he c’hened.
Les paysages bretons d’Henri Rivière (1864-1951)
Gweledvaoù eus Breizh gant Henri Rivière (1864-1951)
Le Parisien Henri Rivière avait commencé une carrière d’illustrateur et dessinateur humoriste quand il découvrit dans les années 1880 les paysagistes japonais, dont les estampes bouleversèrent sa manière de représenter la Nature. 
Ar Parizian Henri Rivière en doa kroget gant ur vicher skeudennaouer ha tresour fentigellour pa reas anaoudegezgh er bloavezhioù 1880 gant ar weledvaourien japanat ; gant o stampoù e voe  eilpennet e zoare da daolenniñ an Natur.
Il avait aussi découvert, en 1885, la Bretagne, où il passa désormais plusieurs mois de l’année : la côte septentrionale, de Saint-Briac à Saint-Cast-le-Guildo, la côte « de granit rose », depuis Perros-Guirec, Ploumanach et la Corniche bretonne jusqu’à Loguivy-de-la-Mer, où il fit construire en 1895 sa maison Landiris, la « lande aux iris », fleur japonaise dont il fit son emblème. 
Graet en doa anaoudegezh ivez, e 1885, gant Breizh, e-lec’h ma tremenas meur a viz bep bloaz hiziviken : aod an hanternoz, eus Sant-Briag da Sant-Kast-ar-Gwildoù, aod ar vein ruz, adalek Perroz-Gireg, Ploumanac’h ha Hent an aod betek Logivi-Plaeraneg, e-lec’h ma lakaas sevel e di « Landiris », da lavaret eo Lann an elestr, bleunioù japanat a reas e ardamez anezho.
La Cornouaille finistérienne l’attira aussi : Tréboul près de Douarnenez, la presqu’île de Crozon, Morgat et Camaret, port langoustier et petite colonie artistique et littéraire. 
Dedennet e voe ivez gant aod Kerne : Treboull e-kichen Douarnenez, gourenez Kraozon, Morgad kerkoulz ha Kameled, ur porzh grilheta gant ur gumuniezh vihan a arzourien hag a skrivagnerien.
C’est donc aux paysages bretons qu’est consacré l’essentiel de son œuvre.  
Da weledvaoù Breizh eo eta e voe gouestlet an darn vrasañ eus e oberennoù.
Rivière travaillait plusieurs années sur la même suite, déclinant les différents points de vue d'un site, ou les variations de ses aspects selon l'heure, le climat et les saisons. 
Labourat a rae Rivière e-pad meur a vloaz war an hevelep heuliad, pa daolenne gwelioù kaer liesseurt eus ul lec’h, pe kemmoù en e neuzioù hervez an eur, an hin pe ar c’houlz-amzer.
Après avoir introduit en France, au début des années 1890, les procédés japonais de la gravure sur bois en couleurs il se tourna vers la lithographie en couleurs (impression de dessins tracés sur des blocs de pierre calcaire), qui permettait l’exécution d’estampes de plus grand format. 
Goude bezañ bet degaset da Frañs, e deroù ar bloavezhioù 1890, doareoù-ober japanat ar c’hoadengraverezh e liv, en em droas war-zu ar maendreserezh e liv (moullañ tresadennoù treset war bloc’hoù maen-raz), ar pezh a roe an tu da sevel stampoù a vent vrasoc’h.
En 1896, avec L'Hiver, il inaugura la vogue de « l'image à l'école », destinée à la fois à égayer les classes et à cultiver chez les enfants le goût de la Nature. 
E 1896, gant « Ar Goañv » e roas lañs da c’hiz « ar skeudenn er skol », evit kinklañ ar c’hlasoù hag evit deskiñ d’ar vugale karout an Natur.
Se succédèrent ensuite six séries d’« estampes murales » ou « estampes décoratives devant servir de tableaux pour appartements, salles à manger, vestibules, chambres d’enfants, salons de jeux, etc.».
Goude se e reas, lerc’h-ouzh-lerc’h, c’hwec’h heuliad « stampoù-moger » pe « stampoù kinklañ » a oa da dalvezout da daolennoù evit ranndioù, salioù-debriñ, antreoù, kambroù bugale, saloñsoù c’hoari, ha kement zo. ».
Henri Rivière, collectionneur d’estampes japonaises
Henri Rivière, dastumer stampoù japanat
Dans ses mémoires, Rivière évoque les marchands qui furent à l’origine de sa découverte de l’estampe japonaise : Siegfried Bing, d’abord, propriétaire du magasin "L’Art nouveau", et sa concurrente Florine Langweil. 
En e eñvorennoù e ra anv Rivière eus ar varc’hadourien a lakaas anezhañ da ober anaoudegezh gant ar stamperezh japanat : Siegfried Bing, da gentañ, perc’henn ar stal « L’Art nouveau », hag e gevezerez Florine Langweil.
Cependant, il dut la part la plus importante de sa collection à Hayashi Tadamasa, marchand japonais installé à Paris. 
Digant Hayashi Tadamasa, ur marc’hadour japanat staliet e Pariz, eo avat en doe al lodenn vrasañ eus e zastumad.
En 1902, Hayashi lui commanda des peintures murales pour la décoration d’une maison qu’il se faisait construire à Tokyo. 
E 1902, Hayashi a c’hourc’hemennas digantañ morlivadurioù evit kinklañ un ti a oa o lakaat sevel e Tokyo.
En guise de rémunération, il lui proposa de se servir dans sa collection personnelle tant en estampes qu’en livres illustrés : 
Evit paeañ anezhañ e kinnigas dezhañ kemer en e zastumad personnel kement ha kement a stampoù hag a levrioù skeudennaouet :
« "A combien estimez-vous le prix d’un tel travail ? me demanda Hayashi. 
« Pegement e talvez ul labour seurt-se, a gav deoc’h ? a c’houlennas Hayashi ouzhin.
Mon Dieu… si 30 000 ou 40 000 F ne vous paraissent pas un prix excessif… je crois que…
Ma Doue…ma soñj deoc’h n’eo ket 30 000 pe 40 000 lur ur priz re vras… kavout a ra din e…
Mais ce n’est pas cher du tout !... 
N’eo ket ker tamm ebet !...
Alors, répliquais-je, le double en marchandises, voulez-vous ? 
Neuze, emezon, e kemeran an hanter vuioc’h a varc’hadourezhioù, m’eo mat deoc’h ?
Et vous pouvez même venir dès maintenant à la maison choisir tout ce que vous voudrez !... 
Ha gallout a rit dont d’ar gêr diouzhtu zoken da zibab kement tra ho po c’hoant !
""" On pense si j’étais heureux ! »."
“Soñjit 'ta pegen laouen e oan ! ».
Les limites chronologiques de la collection de Rivière, 1765 à 1865,correspondent au siècle d’or de l’estampe japonaise. 
Etre 1765 ha 1865 e voe graet an oberennoù a yae d’ober dastumad Rivière. Oadvezh aour ar stamperezh japanat e oa ar prantad-se.
Il s’agit de gravures sur bois de l’école de l’Ukiyo-e (littéralement «images du monde flottant », qu’Hayashi lui-même traduisait par «école du monde vivant ou de la vie telle qu’elle passe sous nos yeux »). 
En dastumad e oa koadengravadurioù eus ar skol Ukiyo-e (ger-ha-ger « skeudennoù eus ar bed war-neuñv » ; troet gant Hayashi e-unan gant « skol ar bed bev pe ar vuhez evel ma tremen dirak hon daoulagad ».
La collection de Rivière accorde une place prédominante au paysage. 
Ar gweledvaoù o doa ur plas bras e dastumad Rivière.
Quant aux artistes, deux noms se distinguent, ceux d’Hokusai et d’Hiroshige.
E-touez an arzourien ez eus daou anv o tont war wel, Hokusai hag Hiroshige.
Katsushika Hokusai (1760-1849), « le fou de dessin »
Katsushika Hokusai (1760-1849), « an den tik gant an tresañ »
Hokusai naquit en 1760 à Edo (actuel Tôkyô). 
Ganet e oa bet Hokusai e 1760 en Edo (Tokyo hiziv an deiz).
Vers l’âge de 14 ans, il entra en apprentissage auprès d’un graveur sur bois, métier qu’il exerça jusque vers 19 ans, avant de rejoindre l’atelier du peintre Katsukawa Shunshô, un des grands maîtres de l’estampe de la fin du XVIIIe siècle. 
War-dro 14 vloaz e voe lakaet war ar vicher koadengraver, ur vicher pleustret gantañ betek war-dro 19 vloaz, pa’z eas da labourat da atalier al livour Katsukawa Shunsho, unan eus mistri veur ar stamperezh e dibenn an XVIIIvet kantved.
Il reçut alors le nom d’artiste Katsu Shunrô, avec lequel il signa ses premières estampes dès 1779. 
Roet e voe dezhañ neuze an anv arzour Katsu Shunro ; gant an anv-se e sinas e stampoù kentañ adalek 1779.
Ce fut le point de départ d’une carrière qui se poursuivit pendant soixante-dix ans. 
Bez’ e voe deroù ur vicher hag a renas e-pad dek vloaz ha tri-ugent.
Dans la seconde moitié des années 1800, période où il utilisa le nom de Hokusai, il commença à dessiner des paysages, genre qu’il fut un des premiers à traiter à part entière en gravure. 
En eil lodenn eus ar bloavezhioù 1800, ar mare ma reas gant an anv Hokusai, e krogas da dresañ gweledvadoù ; bez’ e voe unan eus ar re gentañ o plediñ penn-da-benn gant an engraverezh da embann e dresadennoù.
En 1814 parut le premier volume de la Manga, un album de « dessins libres » destiné à servir de manuel d’initiation à la peinture. 
E 1814 e teuas er-maez al levrenn gentañ eus ar Manga, un albom « tresadennoù dieub » a oa da dalvezout da zornlevr evit deskiñ diouzh al livouriezh.
Sa publication se poursuivit jusqu’à sa mort et contribua beaucoup à son succès au Japon, puis en Occident.
Embannet e voe ar Manga betek e varv ha kalz a vrud a zegasas dezhañ e Japan, hag er C’hornôg goude.
Les grandes séries d’estampes de paysages qui firent sa renommée mondiale furent réalisées dans les années 1830. 
An heuliadoù bras a stampoù a daolenn gweledvaoù hag a lakaas anezhañ da dapout brud er bed a-bezh, a voe graet er bloavezhioù 1830.
Elles se focalisent sur un thème, décliné en de multiples variantes : Trente-six vues du mont Fuji, Tour des cascades de diverses provinces, Vues insolites de ponts célèbres de diverses provinces, La mer en mille images. 
Savet int war un tem hepken met kinniget e meur a zoare : C’hwec’h gwel ha tregont eus ar Menez Fuji, Tro al lammoù-dour e proviñsoù a bep seurt, Gwelioù digustum eus pontoù brudet e proviñsoù a bep seurt, Ar mor e mil skeudenn.
A partir de la fin des années 1830, la peinture occupa une place plus importante dans son œuvre, mais Hokusai continua jusque dans ses dernières années à dessiner pour la gravure et l’illustration de livres.  
Adalek dibenn ar bloavezhioù 1830 e roas ur plas pouezusoc’h d’al livouriezh en e oberenn, met betek dibenn e vuhez e kendalc’has Hokusai da dresañ evit sevel engravadurioù hag evit skeudennaouiñ levrioù.
Portrait de Hokusai, d’après l’Ukiyo-e ruiko, manuscrit, XIXe siècle Bibliothèque des Arts décoratifs, Paris
Poltred Hokusai, diwar an Ukiyo-e ruiko, dornskrid, XIXvet kantved, Levraoueg an Arzoù-kinklañ, Pariz
Utagawa Hiroshige (1797-1858), un poète de l’image
Utagawa Hiroshige (1797-1858), ur barzh eus ar skeudennoù
Hiroshige naquit sous le nom d’Andô Tokutarô à Edo (l’actuel Tôkyô), où son père était officier de la prestigieuse « brigade du feu ». 
Ganet e oa bet Hiroshige dindan an anv Ando Tokutaro en Edo (Tokyo hiziv an deiz), e-lech ma oa ofiser e dad e « brigadenn an tan », ur vrigadenn brudet anezhi.
Vers 1810, il entra dans l’atelier du peintre Utagawa Toyohiro et reçut à 15 ans le nom d’artiste d’Utagawa Hiroshige.
War-dro 1810 ez antreas en atalier al livour Utagawa Toyohiro ; da 15 vloaz e voe roet dezhañ an anv arzour Utagawa Hiroshige.
Il se consacra rapidement à l’art de l’estampe.
Buan en em ouestlas d’ar stamperezh.
Sa première incursion dans le domaine du paysage fut la publication en 1831-1832 des Sites célèbres de la capitale de l’Est, dix gravures de grand format qui représentent chacune un lieu fameux d’Edo. 
Ar wech kentañ m’en em droas war-zu domani ar gweledvaoù eo pa embannas, e 1831-1832 Lec’hiennoù brudet eus kêr-benn ar Reter, dek engravadur a vent vras a daolenne pep hini anezho ul lec’h brudet eus Edo.
Suivirent les célèbres Cinquante-trois relais de la route du Tôkaidô (1833-1834), grande route de communication, de commerce et de pèlerinage qui reliait Edo, la capitale administrative et militaire, à Kyôto, capitale impériale.
Da-heul e voe « Tri ehan ha hanter-kant war hent Tokaido » (1833-1834), un hent kehentiñ bras, d’ober kenwerzh ha da birc’hinañ, a gase eus Edo, ar gêr-benn melestradurel ha milourel, da Gyoto, kêr-benn an impalaeriezh.
Hiroshige multiplia les estampes de paysage, avec les Huit vues d’Ômi (vers 1834), les Sites célèbres de Kyôto (vers 1834) ou les Huit vues des environs d’Edo (vers 1837). 
Muioc’h-mui a stampoù a daolenne gweledvaoù a voe graet gant Hiroshige, « an Eizh gwel eus Omi » (war-dro 1834), « al Lec’hiennoù brudet eus Kyoto » (war-dro 1834) pe « an Eizh gwel eus trowardroioù Edo » (war-dro 1837).
Sa dernière œuvre majeure fut la série des Cent vues des sites célèbres d’Edo, réalisée de 1856 à 1858 et achevée par son disciple Hiroshige II (1826-1869). 
E oberenn vras diwezhañ a voe « Kant gwel eus lec’hiennoù brudet Edo » ; graet e voe gantañ etre 1856 ha 1858 ha peurechuet e voe gant e ziskibl Hiroshige II (1826-1869).
Il y utilisa un mode de composition original, recourant à des vues à vol d’oiseau et en jouant sur le contraste entre l’arrière-plan et un motif très agrandi au premier plan.
Implijout a reas un doare dibar da genaozañ anezhi : gant gwelioù a-dreuz-kaer hag ur c’hoari dargemm etre an dalenn diwezhañ hag un tres brasaet-kenañ en dalenn gentañ.
Fig. B : Toyokuni (Utagawa Kunisada), Portrait posthume de Hiroshige, xylogravure en couleurs, c. 1858, Museum of Fine Arts, Boston.
Toyokuni (Utagawa Kunisada), Poltred dalif Hiroshige, prennengravadur e liv, 1858, Museum of Fine Arts, Boston.
Un grand collectionneur d’art asiatique : Charles Cartier-Bresson (Paris, 1852 – Nancy, 1921)
Un dastumer meur eus arz Azia : Charles Cartier-Bresson (Pariz, 1852 – Nancy, 1921)
Les estampes japonaises de notre exposition proviennent de deux collections : celle d’Henri Rivière, entrée par dation au Cabinet des estampes de la Bibliothèque nationale, et celle de Charles Cartier-Bresson, grand-oncle du célèbre photographe Henri Cartier-Bresson.
Dont  a ra ar stampoù japanat zo en hon diskouezadeg eus daou zastumad : hini Henri Rivière, bet roet da Gabined stampoù al Levraoueg vroadel, ha hini Charles Cartier-Bression, goureontr al luc’hskeudenner brudet Henri Cartier-Bresson.
Charles Cartier-Bresson, industriel installé à Nancy, commença en 1889 de former une collection  d’objets d’art d’Extrême-Orient et d’estampes japonaises. 
Charles Cartier-Bresson, ur greantour staliet e Nancy, a grogas e 1889 da sevel un dastumad traezoù arzel eus ar Reter-pellañ ha stampoù japanat.
Dans son hôtel particulier de Nancy, il s’était fait aménager un « salon japonais. 
En e ostel prevez e Nancy en doa lakaet kempenn ur « saloñs japanat » evitañ.
Il montra dans la formation de sa collection un soin minutieux, établissant lui-même l’inventaire et le catalogage de ses achats. 
Gant aket e savas e zastumad ha renabliñ ha katalogañ a rae e-unan e brenadennoù.
Il s’attacha à acquérir des pièces provenant de collectionneurs prestigieux, tels que Philippe Burty, l’inventeur du terme « japonisme », ou Edmond de Goncourt, principal « découvreur » de l’estampe japonaise en France.
Strivañ a rae da brenañ pezhioù hag a oa da zastumerien illur, evel Philippe Burty, krouer ar ger « japonisme », pe Edmond de Goncourt, « kavadenner » pennañ ar stampoù japanat e Frañs.
Suivant la volonté de Charles Cartier-Bresson, sa veuve légua à la Ville de Nancy la plus grande partie de la collection de son mari, dont deux cents estampes. 
Hervez lavaroù diwezhañ Charles Cartier-Bresson e voe legadet an darn vrasañ eus e zastumad oberennoù, en o zouez daou c’hant stamp, gant e wreg da Gêr Nancy.
Cette collection est aujourd’hui conservée au Musée des Beaux-Arts de Nancy.
Miret eo an dastumad-se hiziv an deiz e Mirdi Arzoù-kaer Nancy.
La découverte des paysages à travers l’estampe au XIXe siècle : un phénomène commun au Japon et a la France
Ober anaoudegezh gant ar gweledvaoù dre ar stamperezh en XIXvet kantved : un dra voutin da Japan ha Frañs
Dans la première moitié du XIXe siècle furent imprimés au Japon des recueils de paysages gravés sur bois, représentant des « sites célèbres » (meisho) : vues de villes, paysages naturels, stations le long des routes de pèlerinage ou de commerce.
El lodenn gentañ eus an XIXvet kantved e voe moullet e Japan dastumadoù gweledvaoù koadengravet, a daolenn « lec’hioù brudet » (meisho) : gwelioù eus ar c’hêrioù, gweledvaoù naturel, arsavioù a-hed an hentoù pirc’hirinerezh pe kenwerzh.
La France et l’Europe connurent après 1830 une production éditoriale assez comparable, dans son principe, aux albums japonais de paysages. 
E Frañs hag en Europa e voe produet, goude 1830, stampoù a c’haller keñveriañ a-walc’h, dre-vras, ouzh an albomoù gweledvaoù eus Japan.
Des recueils d’estampes furent imprimés afin de faire découvrir au public lettré des grandes villes la diversité de mœurs et les richesses architecturales des provinces de France. 
Dastumadoù stampoù a voe moullet evit lakaat lenneien ar c’hêrioù bras da ober anaoudegezh gant boazioù liesseurt ha savadurioù kaer proviñsoù Frañs.
Ces albums, souvent de dimensions imposantes, furent comme des « encyclopédies visuelles » du patrimoine monumental, naturel et culturel de la France. 
Evel « holloueziadurioù gwelet » eus glad naturel ha sevenadurel Frañs e voe an albomoù-se, a vent vras alies.
De toutes les régions du pays, la Bretagne fut, avec la Normandie et l’Ile-de-France la plus représentée dans cette production. 
Eus holl rannvroioù ar vro, Breizh eo ar rannvro a voe taolennet ar muiañ, gant Normandi hag Enez Frañs.
Albert Bartholomé (1848-1928)
Albert Bartholomé (1848-1928)
Masque de Tadamasa Hayashi
Maskl gant Tadamasa Hayashi
Paris, Musée d’Orsay, don de la Société des Amis du Musée d’Orsay
Pariz, Mirdi Orsay, roet gant Kevread Mignoned Mirdi Orsay
Tadamasa Hayashi (1853-1906), commissaire général du Japon à l’exposition universelle de Paris en 1900, tenait à Paris une galerie d’art japonais. 
Tadamasa Hayashi (1853-1906), bet penngomiser Japan e diskouezadeg hollvedel Pariz e 1900, a oa o terc’hel ur palier arz japanat e Pariz.
Il se lia d’amitié avec Henri Rivière et lui commanda un décor pour sa maison de Tokyo, qu’il lui paya pour partie en estampes : Rivière put librement faire son choix d’œuvres de très haute qualité, dont nous présentons dans ses salles une sélection, confiée par la Bibliothèque nationale de France.
Mignoniñ a reas liammoù gant Henri Rivière ha goulenn a reas digantañ ur c’hinkladur evit e di e Tokyo. Paeañ a reas anezhañ evit darn gant stampoù : gallout a reas Rivière choaz, evel ma kare, oberennoù eus ar c’hentañ troc’h ; kinnig a reomp er salioù-mañ un dibab anezho, bet fiziet ennomp gant Levraoueg vroadel Frañs.
Catalogue de la vente de la collection de Tadamasa Hayashi
Katalog gwerzh dastumad Tadamasa Hayashi
Estampes, dessins, livres illustrés, Paris, hôtel Drouot, 2 au 6 juin 1902 (expert : Samuel Bing). 
Stampoù, tresadennoù, levrioù skeudennaouet, Pariz, ostel Drouot, eus an 2 d’ar 6 a viz Mezheven 1902 (prizachour : Samuel Bing).
Bibliothèque du Musée départemental breton
Levraoueg Mirdi breizhek an departamant
Le catalogue de la vente est préfacé par Samuel Bing (1838-1905), également marchand d’art oriental directeur de la revue Le japon artistique (1888-1891) et président de la société des Amis de l’Art japonais. 
Raklavar ar c’hatalog gwerzhañ a voe skrivet gant Samuel Bing (1838-1905), a oa ivez marc’hadour arz ar reter, rener ar gelaouenn « Le Japon artistique » (1888-1891) ha prezidant Kevread Mignoned an Arz japanat.
Bing évoque les deux grands artistes japonais de notre exposition : « Hokusaï, enfin, vient résumer par l’universalité de son écrasant génie ce qu’avaient tenté de réaliser toutes les nombreuses lignées d’artistes qui l’avaient précédé » ; « Hiroshighé, dont les paysages donnent une sensation directe, une idée fidèle de la nature japonaise ». 
Ennañ e komz diwar-benn an daou arzour japanat meur eus hon diskouezadeg : « Hokusai, erfin, zo o fetisaat dre hollvedelezh e ijin bras ar pezh o doa klasket ober an holl lignezoù arzourien niverus a oa bet araozañ » ; Hiroshighe, a ro santimantoù eeun, ur mennozh feal eus an natur e Japan ».
Georges Toudouze, Henri Rivière, peintre et imagier, Paris, Floury, 1907
Georges Toudouze, Henri Rivière, livour ha skeudenner, Pariz, Floury, 1907
Reproduction de la composition Le Soir, peinture murale pour la maison de M. Tadamasa Hayashi à Tokyo. 
Eiladur eus an daolenn An Noz, ur murlivadur evit ti an ao. Tadamasa Hayashi e Tokyo.
D’après un dessin pour la maquette.
Diwar un dresadenn evit ar vaketenn.
La décoration réalisée par Rivière pour la maison de Tadamasa Hayashi à Tokyo nous est connue par une esquisse conservée au Musée des Arts décoratifs (Paris) et les reproductions de dessins préparatoires dans l’ouvrage de Georges Toudouze. 
Anavezout a reomp ar c’hinkladur graet gant Rivière evit ti Tadamasa Hayashi e Tokyo dre ur raklivadur miret e Mirdi an Arzoù-kinklañ (Pariz) ha dre an eiladurioù eus an tresadennoù prientiñ a gaver e levr Georges Toudouze.
Elle était toute entière inspirée par la Bretagne et comportait les panneaux suivants : Le Matin, Le Soir, L’Hiver, Les Falaises.
Awenet e oa penn-da-benn gant Breizh, hag ar peder fanell-mañ a oa ouzh e ober : Ar Mintin, An Noz, ar Goañv, an Tevennoù.
Les toiles de Rivière sont bien parties pour le Japon en 1906 mais ne furent pas installées, Hayashi étant mort cette année-là. 
Livadurioù Rivière a voe kaset da Japan e 1906 met ne voent ket staliet eno, abalamour ma oa marvet Hayashi er bloavezh-se.
On ignore leur localisation actuelle, si elles existent encore.
N’ouzer ket pelec’h emaint bremañ, ma’z eus anezho c’hoazh.
En 1884, le marchand d’origine allemande Siegfried (Samuel après sa naturalisation) Bing (1838-1905) ouvrit à Paris une boutique de vente d’art japonais. 
E 1884 e voe digoret ur stal da werzhañ traezoù arzel eus Japan gant ar marc’hadour genidik eus Alamagn, Siegfried (Samuel goude ma voe broadet) Bing (1838-1905).
Dans ses souvenirs, Les détours du chemin, Henri Rivière raconte comment, en compagnie de son ami dessinateur Georges Auriol, il découvrit dans le magasin de Bing l’art japonais de l’estampe en couleurs.
En e eñvorennoù, « Les détours du chemin », e kont Henri Rivière penaos e reas anaoudegezh gant ar stamperezh japanat e liv, a-gevret gant e vignon tresour Georges Auriol, e-barzh stal Bing.
Entre mai 1888 et avril 1891, Bing fit paraître une luxueuse revue, "Le Japon artistique", dont la diffusion fut déterminante dans la connaissance des arts du Japon, par les artistes et collectionneurs français. 
Etre miz Mae 1888 ha miz Ebrel 1891 e voe embannet gant Bing ur gelaouenn cheuc’h, « Le Japon artistique ». Hollbouezus e voe ar skignadur anezhi evit lakaat an arzourien hag an dastumerien eus Frañs da anavezout an arz japanat.
Rivière évoque également cette revue dans ses mémoires, ainsi que la manière dont il entreprit de réaliser à son tour des estampes selon les procédés japonais.
Komz a reas Rivière eus ar gelaouenn-se en e eñvorennoù, ha lavaret a reas ivez penaos e stagas, d’e dro, d’ober stampoù hervez an doareoù japanat.
Après 1895, Bing, rebaptisant sa boutique « Maison de l’Art nouveau », en fit un des hauts lieux de la diffusion de l’art moderne.
Goude 1895 e voe adanvet e stal gant Bing « Ti an Arz Nevez » hag ober a reas anezhi unan eus al lec’hioù meur ma veze skignet an arz modern.
Les techniques de l’estampe japonaise : un art toujours vivant
Teknikoù ar stampoù japanat : un arz bev bepred
Le premier, considéré comme l’artiste – par exemple Hokusai ou Hiroshige - fournit le dessin original sur papier transparent.
An hini kentañ, a seller outañ evel an arzour – da skouer, Hokusai pe Hiroshige - a ro an dresadenn orin war baper treuzwelus.
Le graveur sculpte ce dessin dans des planches de bois de cerisier en laissant en relief les parties destinées à être imprimées. 
Gant an engraver e vez kizellet an dresadenn-se war blankennoù koad kerez ha lezel a ra lodennoù bosek hag a vo moullet.
Il grave une planche pour le trait en noir et une planche pour chacune des couleurs. 
Engravañ a ra ur plankenn evit an tres du ha pep a blankenn evit al livioù all.
Des encoches ou un angle taillé en relief, contre lequel viendra buter la feuille sur laquelle sera imprimée l’estampe, serviront de repère afin que le trait et les couleurs coïncident parfaitement.
Implijet e vo askoù pe ur c’horn benet ha bosek, a vo ar follenn da voullañ ar stamp o stekiñ outo, da verk evit ma kloto peurvat an tres hag al livioù.
Ce produit et la manière de le poser permettent des effets de transparence et de dégradés.
Gant an danvez-se hag an doare da ledañ anezhañ e c’haller krouiñ efedoù treuzwelusted ha damdeuziñ al livioù.
L’impression s’effectue sans presse, par frottement concentrique manuel, au revers de la feuille, du "baren", tampon de carton recouvert d’une feuille de bambou.
Moullet e vez ar stampoù hep gwaskerell ebet, dre frotañ ar « baren », ur stouv kartoñs goloet gant un delienn vambouz, ouzh tu gin ar follenn, dre ober kelc’hioù kengreiz.
Cette technique, qui exige une très grande virtuosité des artisans graveurs et imprimeurs, et encore pratiquée de nos jours par quelques ateliers. 
An teknik-se, a c’houlenn e vefe barrek-kenañ an arzourien engraverien ha moullerien, a vez pleustret c’hoazh hiziv an deiz gant un nebeud atalieroù.
Ainsi, à la demande du Musée départemental breton et spécialement pour cette exposition, l’atelier Unsodo, de Kyoto – créé en 1891 - a gravé et imprimé le célébrissime chef-d’œuvre de Hokusai, Sous la vague au large de Kanagawa (1829) estampe du recueil des Trente-six vues du Fuji. 
Evel-se, diwar c’houlenn Mirdi breizhek an departamant hag evit an diskouezadeg-mañ a-fetepañs, ez eo bet engravet ha moullet gant an atalier Unsodo, eus Kyoto – krouet e 1891 – pennoberenn hollvrudet Hokusai, Dindan ar wagenn dirak Kanagawa (1829), ur stamp tennet eus an dastumad C’hwec’h gwel ha tregont eus ar Menez Fuji.
Cette estampe, dont Rivière possédait un exemplaire, l’inspira dans plusieurs de ses compositions bretonnes.
Ar stamp-se, perc’hennet ur skouerenn anezhañ gant Rivière, a awenas anezhañ evit sevel meur a hini eus e genaozadennoù a daolenne Breizh.
Henri Rivière : un regard "japonisant" sur les choses et les gens de Bretagne et d’ailleurs
Henri Rivière : ur sell « japanour » war an traoù hag an dud eus Breizh hag eus lec’h all
Dès le milieu des années 1880 la découverte, par Rivière, des estampes japonaises de paysages, influença sa manière de dessiner. 
Adal kreiz ar bloavezhioù 1880 e voe levezonet doare tresañ Rivière pa reas anaoudegezh gant ar stampoù japanat a daolenne gweledvaoù.
Certaines de ses illustrations pour Les farfadets, conte breton écrit par Achille Mélandri (1845-1904) et publié en 1886, sont ainsi inspirées d’estampes d’Hokusai et d’Hiroshige, telle cette représentation d’un pont. 
Lod eus ar skeudennoù savet gantañ evit Les farfadets, ur gontadenn vrezhon, skrivet gant Achille Mélandri (1845-1904) hag embannet e 1886, a voe awenet ivez gant stampoù Hokusai ha Hiroshige, evel an taolennadur eus ur pont.
"""L’enterrement"" aux parapluies est également inspiré d’estampes d’Hiroshige montrant des porteurs d’ombrelles pris dans une bourrasque."
« Douaridigezh an disglavieroù » zo awenet gant stampoù Hiroshige ivez ; diskouezet ez eus dougerien disheolierioù a zo o stourm ouzh ur barrad avel.
Henri Rivière, dessinateur lithographe
Henri Rivière, tresour maendresour
Dans une précédente exposition (Japon-Paris-Bretagne, la gravure sur bois en couleurs, 2013), nous avons montré comment Rivière avait introduit dans l’estampe française les procédés japonais de gravure sur bois et d’impression en couleurs. 
En un diskouezadeg kinniget diagent (Japan-Pariz-Breizh, ar c’hoadengraverezh e liv, 2013), hor boa diskouezet penaos e oa kroget Rivière da zegas doareoù japanat ar c’hoadengraverezh hag ar moullerezh e liv er stamperezh giz Frañs.
Après 1894, Rivière abandonna cependant à peu près la gravure sur bois pour la lithographie.
Goude 1884, koulskoude, e tilezas Rivière ar c’hoadengraverezh tamm-ha-tamm evit ar maendreserezh.
Ce procédé de reproduction des dessins, tracés par l’artiste lui-même sur des blocs de pierre calcaire, a l’avantage de permettre des tirages très importants et d’un format supérieur à celui que l’on peut traiter en gravure sur bois. 
Mat e oa an doare-se da eiladuriñ tresadennoù, treset gant an arzour e-unan ouzh bloc’hoù maen-raz, evit ober tennadennoù bras-kenañ gant ur vent vrasoc’h eget an hini a c’haller kaout gant ar c’hoadengrañ.
Ce fut par exemple la technique utilisée par Toulouse-Lautrec ou Jules Chéret pour leurs célèbres affiches.
Bez’ e voe, da skouer, an teknik implijet gant Toulouse-Lautrec pe Jules Chéret da sevel o skritelloù brudet.
Rivière se lia d’amitié avec un imprimeur-lithographe, Eugène Verneau, et avec lui se lança dans la réalisation de séries d’estampes de grand format, dont les titres figurent sur les documents présentés dans cette vitrine. 
Mignoniñ a reas Rivière gant ur mouller-maendresour, Eugène Verneau ; gantañ en em lakaas da ober heuliadoù stampoù a vent vras, a c’haller lenn an titloù anezho war an teulioù kinniget en armel wer-mañ.
Ces « estampes décoratives », ou estampes murales, devaient atteindre un public plus large que celui des collectionneurs qui pouvaient acquérir les rares et chères gravures sur bois. 
Gant ar « stampoù kinklañ »-se, pe stampoù-moger, e voe tizhet un niver bras a dud, en tu-hont d’an dastumerien a c’halle prenañ ar c’hoadengravadurioù a oa rouez ha ker.
Les lithographies de Rivière participent donc d’un mouvement de démocratisation de l’estampe, caractéristique de la fin du XIXe siècle et du début du XXe siècle.
Rivière gant e vaendresadurioù a gemeras perzh eta el luskad da zemokratelaat ar stamperezh, heverk eus dibenn an XIXvet kantved hag eus deroù an XXvet kantved.
Les ombres d’Henri Rivière 
Skeudoù Henri Rivière
Introduit par son ami Paul Signac au cabaret artistique et littéraire Le Chat noir, à Montmartre, Rivière y mit au point une forme de spectacle bientôt très en vogue, mais que le cinématographe détrôna par la suite. 
Lakaet e voe Rivière da zaremprediñ ar c’habared arzel ha lennegel « Le Chat noir », e Montmartre, gant e vignon Paul Signac, ha savet e voe gantañ un doare arvest a zeuas hepdale da vezañ diouzh ar c’hiz met kemeret e voe e blas war-lerc’h gant ar fiñvskeudennerezh.
Devant la flamme d’un appareil oxhydrique (c’est-à-dire alimenté par un mélange d’oxygène et d’hydrogène), lui-même et ses collaborateurs faisaient glisser, par plans successifs simulant l’éloignement, des décors et des silhouettes découpées dans des plaques de zinc. 
Dirak flammenn un ardivink oksidrek (da lavaret eo maget gant ur meskaj oksigen hag hidrogen), e veze lakaet da dremen, gantañ e-unan ha gant e genlabourerien, kinkladurioù ha trolinennoù didroc’het e plakennoù zink, e dalennoù lerc’h-ouzh-lerc’h hag a lakae da soñjal er pellder.
Placés entre la lumière et l’écran, des verres émaillés coulissaient dans des rainures parallèles. 
Gwerennoù amailhet, lakaet etre ar gouloù hag ar skramm, a veze o riklañ e garanoù kenstur.
De leur combinaison naissaient des variations de teintes. 
Dre genaozañ anezho e veze krouet arlivioù.
Des bruitages, des interventions de récitants, de la musique, un chœur accompagnaient et complétaient ce spectacle complet.
Gant trouzajoù, displegadennoù, sonerezh, ur c’hor, e veze eilet ha klokaet an arvest klok-se.
Après le succès de L’Epopée, dessinée par Caran d’Ache en 1887, Rivière fournit lui-même les tableaux d’une dizaine de pièces : La Tentation de saint Antoine (1887), La Marche à l'Étoile (1890), Sainte Geneviève de Paris (1893), Héro et Léandre, L'Enfant prodigue (1894), Clairs de lune (1896), Le Juif errant (1898, Théâtre Antoine), etc. 
Goude m’en doa graet berzh « L’Épopée », treset gant Caran d’Ache e 1887, Rivière a bourchasas e-unan taolennoù evit un dek pezh bennak : La Tentation de saint Antoine (1887), La Marche à l'Étoile (1890), Sainte Geneviève de Paris (1893), Héro et Léandre, L'Enfant prodigue (1894), Clairs de lune (1896), Le Juif errant (1898, C’hoariva Antoine), ha kement zo.
Le paysage et l’intégration de l’homme dans la nature en étaient des composantes essentielles.
Ar gweledvaoù hag an den enframmet en natur a oa elfennoù pouezus enno.
Provenance inconnue (Finistère)
N’ouzer ket eus pelec’h e teu (Penn-ar-Bed)
Dépôt de l’Évêché de Quimper
Fiziet gant Eskopti Kemper
Le saint est représenté en ermite, couvert d’une peau de mouton, alors qu’il prêche la pénitence dans le désert de Judée. 
Ar sant zo skeudennet evel ur penitiour, gwisket gant ur c’hroc’hen dañvad, pa vez o prezegenniñ ar binijenn e gouelec’h Judea.
L’agneau rappelle la prophétie annonciatrice de l’arrivée du Messie : « Voici l’agneau de Dieu qui enlève les péchés du monde ».
An oan a zegas soñj eus an diougan a gemenn donedigezh ar Mesiaz :  « Setu Oan Doue, an hini a zilam pec’hedoù ar bed!».
Provenance : Châteauneuf-du-Faou
O tont eus : Kastell-Nevez-ar-Faou
Une sainte, non identifiée
Ur santez, n’ouzer ket piv eo
Fin XVIe siècle
Dibenn ar XVIvet Kantved
Provenance : chapelle Notre-Dame de Coatquéau, Scrignac
O tont eus : chapel Itron-Varia Goatkeo, Skrigneg
Don de la commune de Scrignac, 1923
Roet gant kumun Skrigneg, 1923
Saint Tremeur enfant portant sa tête tranchée
Sant Treveur bugel o tougen e benn troc’het
Provenance : chapelle Notre-Dame de Coatquéau, Srignac
O tont eus : chapel Itron-Varia Goatkeo, Skrigneg
Le garçonnet vient d’être décapité par son père le tyran Conomor. 
Emañ ar paotrig o paouez bezañ dibennet gant e dad, an tirant Konveur.
Il va porter sa tête sur le tombeau de sa mère Triphine. 
Emañ o vont  da gas e benn war bez e vamm Trifina.
Saint Roch protecteur des malades de la peste, est représenté en pestiféré rentrant du pèlerinage de Rome, comme l’indiquent les clefs croisées symboles de la ville. 
Sant Rok, gwarezour an dud klañv gant ar vosenn, zo skeudennet evel ur bosenneg o tont en-dro eus ur birc’hirinded da Roma, evel ma tiskouez an alc’hwezioù kroaziet, zo arouezioù kêr.
Un ange soigne ses plaies tandis qu’un chien lui apporte un morceau de pain.  
Un ael zo o pareañ e c’houlioù tra ma’z eus ur c’hi o tegas un tamm bara dezhañ.
Saint Jacques était le frère aîné de l’apôtre Jean, et l’un des premiers disciples de Jésus. 
Sant Jakez a oa breur henañ an abostol Yann, hag unan eus diskibled kentañ Jezuz.
Selon la tradition, sa sépulture est à Saint-Jacques de Compostelle (Espagne), qui devint le lieu du principal pèlerinage de la Chrétienté après celui de Rome. 
E vez, a-hervez, zo e Sant Jakez a Gompostela (Spagn), zo deuet da vezañ lec’h pirc’hinañ kentañ ar Gristeniezh goude Roma.
Le saint, représenté en pèlerin, porte sur sa besace et sa coiffure une coquille Saint-Jacques, symbole du pèlerinage. 
Ar sant, skeudennet evel ur pirc’hirin, a zoug war e visac’h hag e dog ur grogenn-Sant-Jakez, arouez ar birc’hirinded.
Saint Anne, la Vierge et l’Enfant Jésus
Santez Anna, ar Werc’hez hag ar Mabig Jezuz
XIIIe-XIVe siècle
XIIIvet-XIVvet kantved
Provenance : chapelle du Manoir de Trévarez, Saint-Goazec
O tont eus : chapel Maner Trevare, Sant-Wazeg
Sainte Anne, mère de la Vierge Marie et grand-mère de Jésus, est particulièrement populaire en Bretagne où l’honorent deux grands pèlerinages : Sainte-Anne d’Auray (Morbihan) et Sainte-Anne-la-Palud (Finistère).
Santez Anna, mamm ar Werc’hez Vari ha mamm-gozh Jezuz, zo deuet-mat gant an dud e Breizh, ma vez enoret gant div birc’hirinded vras : Santez-Anna-Wened (Mor-Bihan) ha Santez-Anna-ar-Palud (Penn-ar-Bed).
Sainte Anne, la Vierge et l’Enfant Jésus
Santez Anna, ar Werc’hez hag ar Mabig Jezuz
Fin du XVIe siècle
Dibenn ar XVIvet kantved
Vierge de pitié, en prière devant le corps du Christ, accompagnée de saint Jean
Gwerc’hez a druez, o pediñ dirak korf ar C’hrist, gant sant Yann
Vierge à l’Enfant
Gwerc’hez gant he Mabig
Le livre et la bêche symbolisent la prière et les travaux des champs, principales occupations de ce moine irlandais, protecteur des récoltes et des jardiniers.
Al levr hag ar rañv zo arouezioù ar bedenn hag al labourioù er parkeier, trepetoù pennañ ar manac’h iwerzhonat-mañ, gwarezour an eostoù hag al liorzherien.
Fille d’un prêtre païen d’Antioche, Marguerite fut convertie au christianisme par sa nourrice. 
Marc’harid, merc’h d’ur beleg pagan eus Antiokeia, a voe gounezet d’ar feiz kristen gant he magerez.
Plus tard, rejetant les avances du gouverneur romain Olibrius, elle fut jetée en prison. 
Diwezhatoc’h, pa oa bet distaolet ganti ar gouarnour roman Olibrius, e voe stlapet er vac’h.
Elle y fut agressée par le diable, puis avalée par un dragon. 
Argadet e voe gant an diaoul, ha lonket da c’houde gant un aerouant.
Grâce à une petite croix, elle transperça le ventre du monstre et en sortit indemne. 
Gant ur groaz vihan e toullgofas an euzhvil ha dont a reas dibistig er-maez anezhañ.
Très populaire, sainte Marguerite était vénérée par les femmes enceintes. 
Santez Marc’harid, deuet-mat gant ar bobl, a veze azeulet gant ar maouezed dougerez.
Sainte Apolline et ses bourreaux
Santez Apolina hag he bourevien
A la faveur des relations avec le nord de l’Europe aux XVe et XVIe siècles, de nouveaux cultes se répandirent en Bretagne, comme celui de sainte Apolline. 
E-ser an darempredoù gant norzh Europa er XVvet hag er XVIvet kantved e oa bet azeulet muioc’h-mui a sent nevez e Breizh, evel santez Apolina.
Martyre chrétienne d’Alexandrie, elle eut toutes les dents arrachées avant d’être brûlée. 
Homañ, ur verzherez kristen eus Aleksandria, a voe tennet he holl zent diganti ha devet e voe da-c’houde.
Sainte patronne des dentistes, elle est invoquée par ceux qui souffrent des dents. 
Patromez an dentourien eo ha pedet e vez gant ar re o devez poan-dent.
La Résurrection du Christ
Dasorc’hidigezh ar C’hrist
Alors que Jésus s’élève hors du tombeau, les soldats qui le surveillent sont miraculeusement endormis.
Tra ma oa Jezuz o sevel eus ar bez, en em roas ar soudarded a oa o tiwall anezhañ da gousket dre vurzhud.
Trois jours après la Crucifixion, le tombeau fut trouvé ouvert et vide. 
Tri devezh goude ar C’hroazstagadur e voe kavet ar bez digor ha goullo.
Un jeune homme apparut aux femmes venues embaumer le défunt et leur dit : « Vous cherchez Jésus de Nazareth, le crucifié : il est ressuscité ». 
Ur paotr yaouank en em ziskouezas d’ar maouezed a oa deuet da valzamañ an hini marv : « Emaoc’h o klask war-lerc’h Jezuz an Nazaredad, an den bet kroazstaget : dasorc’het eo ».
La Résurrection du Christ est commémorée à Pâques, principale fête du calendrier chrétien. 
Kounaet e vez dasorc’hidigezh ar C’hrist da Bask, gouel pennañ an deiziadur kristen.
Saint Sébastien était officier de la garde de l’empereur Dioclétien (IIIe siècle après J.-C.). 
Sant Sebastian a oa ofiser e gward an impalaer Diokletian (IIIe kantved goude J.-K.).
Arrêté pour sa foi chrétienne, il fut percé de flèches puis lapidé. 
Harzet e voe abalamour d’e feiz kristen ha toullet e voe e gorf a daolioù bir ha labezet da c’houde.
Il était invoqué contre la peste et l’épilepsie. 
Pedet e vez a-enep ar vosenn hag an droug-uhel.
Provenance : Landéda, environs de Brest
O tont eus : Landeda, tro-dro da Vrest
Après avoir été fouetté et couronné d’épines, Jésus fut présenté à la foule par Ponce Pilate, procurateur de Judée, qui prononça ces mots : « Ecce homo » (« Voici l’homme »).
Goude ma oa bet skourjezet ha lakaet ar gurunenn-spern war e benn, Jezuz a voe diskouezet d’ar bobl gant Pons-Pilat, gouarnour Judea, a zistagas ar gerioù-mañ : « Ecce homo » (« Setu an den »).
Sainte Trinité aux Anges Musiciens
An Dreinded Santel gant zn Aeled Sonerien
XVe-XVIe siècle
XVvet-XVIvet kantved
Provenance : Rhénanie, puis Quimper, cathédrale Saint-Corentin
O tont eus : Bro ar stêr Roen, ha goude-se Kemper, iliz-Veur Sant-Kaourantin
La Trinité signifie un Dieu unique en trois personnes : Dieu le Père, Jésus le Fils et l’Esprit saint sous la forme d’une colombe. 
Talvezout a ra an Dreinded kement hag un Doue hepken e tri ferson : Doue an Tad, Jezuz ar Mab hag ar Spered Santel e stumm ur goulmig.
Entourant la Sainte Trinité, des anges vêtus de plumes chantent ou prient ; ils alternent avec ceux, vêtus d’une tunique, qui jouent d’un instrument : à partir d’en haut et dans le sens des aiguilles d’une montre, une vielle, un orgue portatif, une harpe, un petit luth et un psaltérion (sorte de cithare sur table). 
En-dro d’an Dreinded Santel ez eus aeled gwisket gant pluñv o kanañ pe o pediñ ; a-bep-eil ganto ez eus aeled all, gwisket gant un doneg, o seniñ ur  benveg : adalek ar c’hrec’h hag o treiñ a-du gant an heol ez eus ur viell, un ograoù hezoug, un delenn, ul lud bihan hag ur psalterion (ur seurt kitar war un daol).
Ces deux anges faisaient probablement partie d’un retable d’église. 
An daou ael-mañ a yae moarvat d’ober ul lodenn eus stern-aoter un iliz.
Encadrant une statue de saint ou de sainte, ils tenaient au-dessus de sa tête une couronne ou une palme de martyre.
A bep tu da zelwenn ur sant pe ur santez e oant, o terc’hel, a-us e benn pe he fenn, ur gurunenn pe ur balmezenn a verzher.
Née à Catane, en Sicile, au milieu du IIIe siècle, la chrétienne Agathe fut victime de la cruauté du préfet romain Quintianus. 
Ar gristenez Agata, ganet e Catania, e Sikilia, e-kreiz an IIIe kantved, he doa bet da c’houzañv krizder ar prefed roman Quintianus.
Ayant en vain cherché à la séduire, il la livra au bourreau, qui lui trancha les seins. 
Hemañ a glaskas he zouellañ, en aner avat, ha lakaat a reas anezhi etre daouarn ar bourev, a droc’has he divvronn.
Patronne des nourrices, elle est représentée portant ses seins sur un plateau. 
Patromez ar magerezed eo ha skeudennet eo o tougen he divvronn war ur bladenn.
L’emplacement de cet attribut, ici mutilé, est encore visible.
Al lodenn-se eus he c’horf,  muturniet amañ, a vez gwelet c’hoazh.
Saint Jean-Baptiste revêtu d’une peau de bête
Sant Yann-Vadezour gwisket gant ur c’hroc’hen loen
Attribué à Pierre Le Déan (1642-1692), sculpteur de la Marine
Lakaet war anv Pêr an Dean (1642-1692), Kizeller ar Morlu
Fin du XVIIe siècle
Dibenn ar XVIIvet kantved
Dans les années 1680, le Quimpérois Pierre Le Déan s’installa à Brest où il travailla sans doute pour les ateliers de la Marine royale. 
Er bloavezhioù 1680 en em stalias ar C’hemperad Pêr an Dean e Brest, ma labouras moarvat evit atalieroù Morlu ar Roue.
Vitrail : saint Yves de Tréguier, rendant la justice, entre un pauvre et un riche
Gwerenn-livet : sant Erwan eus Landreger, o rentañ ar justis, etre un den paour hag un den pinvidik
Yves Hélory, né près de Tréguier (Côtes d’Armor) en 1263, étudia le Droit à Paris et Orléans. 
Erwan Helouri, ganet e-kichen Landreger (Aodoù-an-Arvor) e 1263, a studias ar Gwir e Pariz hag en Orleañs.
Juge ecclésiastique à Rennes, il défendait gratuitement les pauvres, les veuves et les orphelins. 
Barner a iliz e Roazhon e voe ha difenn a rae, evit netra, ar beorien, an intañvezed hag an emzivaded.
Mort en 1303, il fut canonisé en 1366. Il est le saint patron des juristes et des avocats.
Mervel a reas e 1303, ha lakaet e voe da sant e 1366. Sant patrom ar wiraourien hag an alvokaded eo.
Vitrail : saint évêque (Nicolas ?) Et sainte
Gwerenn-livet : eskob santel (Nikolaz ?) ha santez
Provenance  inconnue (Suisse ?)
N’ouzer ket eus pelec’h e teu (Suis ?)
Dans les coins, la femme au vase peut symboliser la virginité ; celle accompagnée d’un enfant la charité ; le personnage au chien est peut-être la fidélité ; à droite, le personnage buvant peut évoquer l’ivresse de Noé.
Ar vaouez gant al lestr, er c’hornioù, a c’hall, marteze, bezañ arouez ar werc’hded ; ar vaouez gant ur bugel a c’hall bezañ arouez ar garitez ; an den gant ar c’hi eo arouez ar fealded marteze ;  a-zehou e c’hall an dudenn zo oc’h evañ lakaat da soñjal e Noe mezv.
Des représentations d’anges à taille presque humaine encadraient le maître-autel à l’époque de la Contre Réforme catholique (XVIe siècle). 
Delwennoù aeled, a-vent gant tud pe hogozik, a oa bep tu d’an aoter-vras da vare an Enepdisivoud katolik (XVIvet kantved).
Cette statue ressemble à une figure de proue de navire ; elle est peut-être issue des ateliers de sculpture de la Marine royale de Brest.
Heñvel eo an delwenn-mañ ouzh delwenn a-raok ul lestr ; marteze e teu eus atalieroù kizellañ Morlu ar Roue e Brest.
Fragment de vitrail de la crucifixion du Christ : le bon larron
Tamm gwerenn-livet gant kroazstagadur ar C’hrist : al laer mat
Jésus fut crucifié en même temps que deux larrons (voleurs). 
Jezuz a oa bet kroazstaget war un dro gant daou laer.
Le « mauvais » injuria le Christ ; le « bon » prit sa défense. .
An « hini fall » a gunujennas ar C’hrist ; an « hini mat » a zifennas anezhañ.
Un ange emporte son âme au Paradis
Kaset eo e ene d’ar Baradoz gant un ael.
Fragment de vitrail : lors du jugement dernier, un pape défunt est conduit au paradis par un ange
Tamm gwerenn-livet : un ael o kas ur pab marv d’ar baradoz, da vare ar varn diwezhañ
Fragment de vitrail : scène non identifiée
Tamm gwerenn-livet : arvest dianav
Cartels salles archéologie 2011
Karteloù salioù henoniezh 2011
Stèle gauloise : deux têtes adossées
Maen-sav galian : daou benn harpet
Provenance : Kergonniou en Lennon
O tont eus : Kergoniou e Lennon
Représentation probable d'une divinité au caractère double, peut-être celui de la vie et de la mort.
Moarvat ez eo ur skeudenn eus un doueez gant un temz-spered doubl, hini ar vuhez hag ar marv marteze.
Stèle gauloise romanisée dite « pierre aux quatre Dieux »
Maen-sav galian romanekaet lesanvet « maen ar pevar doue »
Age du fer – Réemploi à l'époque romaine, sous le Haut Empire (170-248)
Oadvezh an Houarn – Adimplijet da vare ar Romaned, dindan an Impalaeriezh Uhel (170-248)
Provenance : Kervadol en Plobannalec
O tont eus : Kervadol e Pornaleg
Dépôt du Musée des Antiquités nationales, Saint-Germain-en-Laye
Fiziet gant Mirdi an Hendraoù broadel, Saint-Germain-en-Laye